
Anexa nr. 2 la HCL Snagov nr. ____/______2026

CONTRACT PRIVIND DAREA ÎN FOLOSINȚĂ GRATUITĂ A IMOBILULUI 
denumit „ Spațiul din Casa de Cultură Antim Ivireanul ” Ghermănești
Încheiat astăzi,  ____________           

1. PĂRȚILE CONTRACTANTE
1.1.  UAT COMUNA SNAGOV („UAT Snagov”), cu sediul în com. Snagov, sat Ghermănești, Șoseaua Ghermănești nr. 49, jud. Ilfov, având CUI 5643775, cont nr. RO70TREZ42121A300530XXXX deschis la Trezoreria Ilfov,  reprezentată legal prin primar Mihai ANGHEL, în calitate de Proprietar,
şi
1.2.  A4ACTION – Asociația pentru Inițiative și Dezvoltare Continuă, cu sediul în Ghermănești, str. Rovine nr. 1, bl. P11, sc.1, parter, com. Snagov, jud. Ilfov având cod fiscal 16517187, reprezentată de Iuliana Adriana PAVEL, cu funcția de Președinte, în calitate de Titular al dreptului de folosință gratuită,
Denumite în mod colectiv „Părțile” și individual „Partea”, 
În temeiul art. 874 din Legea nr. 287/2009 privind Codul Civil (denumită în continuare „Codul Civil”), coroborat cu prevederile art. 349 și următoarele din Ordonanța de Urgență 57/2019 privind Codul Administrativ (denumit în continuare „Codul Administrativ”) și a Hotărârii Consiliului local nr. __________, au convenit să încheie prezentul Spațiul din Casa de Cultură Antim Ivireanul ” Ghermănești, denumit în continuare „Contractul”, cu respectarea următoarelor clauze:
2. SCOPUL CONTRACTULUI
2.1. 	Scopul prezentului contract îl constituie darea în folosință gratuită a spațiului situat la etajul imobilului denumit „Spațiul din Casa de Cultură Antim Ivireanul ” Ghermănești (denumit în continuare „Spațiul”), în suprafață de 48,56 mp, utilizat exclusiv pentru activități educaționale dedicate copiilor și tinerilor din comuna Snagov.
2.2. 	Folosința cu titlu gratuit dobândită în baza prezentului contract nu poate fi transmisă, nici oneros și nici cu titlu gratuit, unei alte persoane.
3. OBIECTUL CONTRACTULUI 
3.1.  Obiectul Contractului îl constituie darea în folosință gratuită a spațiului în suprafață de 48,56 mp situat la etajul imobilului denumit ,,Casa de Cultura Antim Ivireanul” din Comuna Snagov, Sat Ghermănești, Aleea Islaz nr. 2, Județ Ilfov, care figurează la nr. 2 – 1.6.2. din Anexa 35 a H.G.R. nr. 930/2002 privind inventarul bunurilor ce aparțin domeniului public al comunei Snagov. Suprafața dată în folosință gratuită se regăsește în schița spațiului ce constituie Anexa nr.1 și face parte integrantă din contract.
3.2.  Imobilul ,,Casa de Cultura Antim Ivireanul”- Ghermănești se identifica prin CF nr. 109286, proprietate a Comunei Snagov.
4. DURATA CONTRACTULUI
4.1.  Părțile au convenit să încheie prezentul Contract pentru un termen de 5 (cinci) ani începând cu data încheierii lui. 
4.2. Prezentul contract va putea fi prelungit prin acordul scris al ambelor părți până la data expirării acestuia, cu anunțarea părților cu minim 30 zile in avans.
5. OBLIGAȚIILE PĂRȚILOR
5.1.  Proprietarul se obligă : 
a) să predea Titularului spațiul liber de orice sarcini;
b) să nu-l împiedice pe Titular să folosească spațiul până la termenul convenit;
5.2.  Obligațiile Titularului dreptului de folosință gratuită sunt următoarele:
a) să îngrijească şi să conserve spațiul ca un bun proprietar;
b) să folosească spațiul din imobilul menționat la pct. 3.1 conform destinaţiei sale, şi anume, exclusiv pentru activități educaționale dedicate copiilor și tinerilor din comuna Snagov;
c) să predea spațiul din imobilul menționat la pct. 3.1 liberă şi în bună stare, la data expirării termenului contractului;
e) răspunde în situația în care spațiul din imobilul menționat la pct. 3.1 se deteriorează din vina sa.
6. ÎNCETAREA CONTRACTULUI
6.1.  Prezentul contract încetează:
a) la expirarea duratei stabilite în contract dacă părțile nu convin, în scris, prelungirea acestuia, în condițiile legii;
b) în măsura în care Titularul dreptului de folosință gratuită:
· cesionează drepturile și obligațiile sale fără acordul celeilalte părți;
· își încalcă vreuna dintre obligațiile sale, după ce a fost avertizată printr-o notificare scrisă de către cealaltă parte că o nouă nerespectare a acestora va duce la rezilierea lui;
c) prin acordul părților;
d) în cazul în care interesul naţional sau local o impune, prin denunţarea unilaterală de către proprietar, cu notificarea Titularului dreptului de folosință gratuită cu cel puțin 30 zile înainte.
e) alte cauze prevăzute de lege.

6.2.  Rezilierea prezentului contract nu va avea nici un efect asupra obligațiilor deja scadente între părți.
7. FORȚA MAJORĂ
7.1.  Nici una dintre părțile contractante nu răspunde de neexecutarea la termen sau de executarea în mod necorespunzător - total sau parțial - a oricărei obligații care îi revine în baza prezentului contract, dacă neexecutarea sau executarea obligației respective a fost cauzată de forța majoră, așa cum este definită de lege.
7.2.  Partea care invocă forța majoră este obligată să notifice celeilalte părți , în termen de 3 zile, producerea evenimentului și să ia toate măsurile posibile în vederea limitării consecințelor lui.
7.3.  Dacă în termen de 5 zile de la producere, evenimentul respectiv nu încetează, părțile au dreptul să-și notifice încetarea de plin drept a prezentului contract fără ca vreuna dintre ele să pretindă daune-interese.
7.4.  Cazul fortuit sau de forță majoră exclude răspunderea Titularului dreptului de folosință gratuită, dacă acesta nu a putut prevedea pericolul, nu a folosit spațiul conform destinației și dacă nu l-a restituit comodantului la termen.
8. NOTIFICARILE ÎNTRE PĂRȚI
8.1.  În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa de sediu prevăzută în partea introductivă a prezentului contract.  
8.2.  În cazul în care notificarea  se face pe cale poștală, ea va fi transmisă prin scrisoare cu confirmare de primire și se consideră primită de destinatar la data menționată de oficiul poștal primitor pe această confirmare.
8.3.  Dacă notificarea se trimite de pe telefax sau e-mail, ea se consideră primită în prima zi lucrătoare după cea în care a fost expediată.
8.4.  Notificările verbale nu se iau în considerare de nici una dintre părți dacă nu sunt confirmate prin intermediul uneia dintre modalitățile prevăzute la alineatele precedente.
9. SOLUȚIONAREA LITIGIILOR 
9.1.  Părțile au convenit ca toate neînțelegerile privind validitatea prezentului contract sau rezultate din interpretarea, executarea și încetarea acestuia să fie rezolvate pe cale amiabilă.
9.2.  În cazul în care rezolvarea eventualelor litigii nu este posibilă pe cale amiabilă, părțile se vor adresa instanțelor judecătorești competente. 
10. CLAUZE GENERALE REFERITOARE LA PROTECȚIA DATELOR CU CARACTER PERSONAL
10.1. 	Proprietarul și Titularul colectează și prelucrează datele cu caracter personal înscris în prezentul contract în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.
10.2.  	Părțile își garantează reciproc dreptul la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.
10.3. 	Datele personale înscrise în prezentul contract sunt păstrate pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.
11. CLAUZE FINALE
11.1. Modificarea prezentului contract se face numai prin act adițional încheiat între părțile contractante.
11.2. Prezentul contract, împreună cu anexa care fac parte integrantă din cuprinsul său, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.
Prezentul contract a fost încheiat în 2 (două) exemplare originale, câte un exemplar pentru fiecare parte contractantă, astăzi, ___________________.

PROPRIETAR, 							TITULAR,
           UAT SNAGOV 						           A4ACTION
	     Primar,								  Președinte,
	Mihai ANGHEL						    Iuliana Adriana PAVEL

